+-----------------------------------------------------------------------+
| ส่วนที่ 1                                                                |
|                                                                       |
| ข้อมูลสรุป                                                               |
+-----------------------------------------------------------------------+

ข้อมูลสรุป (Executive Summary)

บริษัท ไทยคูน เวิลด์ไวด์ กรุ๊ป (ประเทศไทย) จำกัด (มหาชน) TYCN หรือ “บริษัท”
ก่อตั้งขึ้นเมื่อวันที่ 9 กันยายน 2539 โดยมีบริษัท ไทยคูน กรุ๊ป อินเตอร์เนชั่นแนล จำกัด
ซึ่งตั้งอยู่บนเกาะเคย์แมน (ซึ่งต่อไปนี้จะเรียกว่า “TGI”) เป็นผู้ถือหุ้น 76.09% โดย TGI
ก่อตั้งขึ้นโดยมีบริษัท ไทยคูน กรุ๊ป เอนเตอร์ไพรส์ จำกัด ประเทศไต้หวัน (ซึ่งต่อไปนี้จะเรียกว่า
“TGE”) เป็นผู้ถือหุ้น
ทั้งหมด (100%) บริษัท ไทยคูน เวิลด์ไวด์ กรุ๊ป (ประเทศไทย) จำกัด (มหาชน)
ได้จดทะเบียนเป็นบริษัทจำกัดมหาชนเมื่อ
วันที่ 9 กรกฎาคม 2546 โดยดำเนินธุรกิจผลิตและจัดจำหน่ายเหล็กลวด เหล็กลวดอบอ่อน และสกรู
โดยบริษัทถือได้ว่าเป็น
ผู้ผลิตแห่งเดียวในประเทศไทยและน้อยรายในโลกที่มีขบวนการผลิตต่อเนื่องในแนวดิ่งจากกลางน้ำถึงปลายน้ำอย่างครบวงจรสมบูรณ์แบบกล่าวคือมีการผลิตตั้งแต่เหล็กลวดจนถึงสกรู
นอกจากนี้บริษัทมีสายการผลิตสกรูที่ใหญ่ติดอันดับของโลก ปัจจุบันบริษัทมีกำลังผลิตเหล็กลวด
เหล็กลวดอบอ่อน และสกรูเท่ากับ 360,000 ตัน 72,000 ตัน และ 36,000 ตันต่อปี ตามลำดับ
โดยมีโรงงานตั้งอยู่ที่จังหวัดระยอง ซึ่งบริษัทได้รับการสนับสนุนจากคณะกรรมการส่งเสริมการลงทุน
ตั้งแต่ 11 ตุลาคม 2539 โดยจะได้รับสิทธิประโยชน์ทางด้านภาษีเป็นเวลา 13
ปีนับตั้งแต่วันเริ่มการผลิตในปี 2542

บริษัทเลือกที่จะตั้งฐานการผลิตในประเทศไทยเนื่องจากมีความได้เปรียบด้านการขนส่งและต้นทุนการผลิต
โดยบริษัทจะเน้นการจำหน่ายเหล็กลวดให้แก่ตลาดในประเทศเป็นหลัก
ในขณะที่สกรูจะถูกส่งออกไปจำหน่ายในตลาดต่างประเทศโดยเฉพาะอย่างยิ่งตลาดสหรัฐอเมริกาในปี
2546 และ ของปี 2547 บริษัทมียอดขายเหล็กลวดรวม 3,658 และ 5,654 ล้านบาท ตามลำดับ
โดยเป็นยอดขายจากตลาดในประเทศและตลาดต่างประเทศเท่ากับ 60% และ 40% ในปี 2546
และ ปี 2547 เท่ากับ 54% และ 46% ตามลำดับในส่วนของสกรูนั้น
บริษัทจะส่งออกไปตลาดต่างประเทศเป็นหลัก
เนื่องจากการขายภายในประเทศจะก่อให้เกิดการแย่งส่วนแบ่งตลาดจากผู้ผลิตสกรูในประเทศซึ่งส่วนใหญ่เป็นลูกค้าเหล็กลวดของบริษัท
โดยในปี 2545 ประมาณ 98% ของยอดขายสกรูทั้งหมดมาจากตลาดต่างประเทศ
ความต้องการเหล็กลวดที่เพิ่มขึ้นตั้งแต่ปี 2545
เป็นความต้องการใช้เหล็กลวดในงานอุตสาหกรรมต่างๆ ได้แก่ อุตสาหกรรมรถเข็น
ซึ่งขยายตัวตามดิสเคาท์สโตร์ อุตสาหกรรมลวดเชื่อมไฟฟ้า
โดยใช้ในการเชื่อมต่อในอุตสาหกรรมต่างๆ และภาคก่อสร้าง
โดยผลิตภัณฑ์ที่มีการใช้เหล็กลวดเป็นวัตถุดิบ ได้แก่ ตะแกรง ตาข่าย ลวดผูกเหล็ก
ลวดเหล็กแรงดึงสูง น็อต สกรู ในขณะที่ผลิตภัณฑ์ตัวรองของบริษัท ได้แก่ สกรู
ลักษณะการทำงานเพื่อใช้สำหรับจับยึดชิ้นงานโลหะ ไม้ หรือแผ่นพลาสติก ส่วนเหล็กลวดอบอ่อน
เป็นเพียง ผลิตภัณฑ์ที่ส่งผ่านจากเหล็กลวดเพื่อนำไปใช้ในการทำสกรูที่มีคุณภาพต่อไป
นอกจากนั้นสำหรับนโยบายการกำหนดราคาสินค้าของบริษัท ทั้งวัตถุดิบของบริษัทฯซึ่งได้แก่ เหล็กแท่ง
และผลิตภัณฑ์ต่างๆ ของบริษัทต่างก็ถูกกำหนดโดยราคาตลาดโลกเป็นหลัก โดยเปลี่ยนแปลงไปตาม
สถานการณ์ของตลาดโลก ตามคู่แข่งและตลาดในประเทศ
อย่างไรก็ตามตามปกติแล้วราคาของเหล็กลวด
และสกรูของบริษัทจะกำหนดราคาล่วงหน้าเป็นรายไตรมาสระหว่างบริษัทและลูกค้า
ในขณะที่จะมีการส่งมอบสินค้า

ในปี 2547 บริษัทมียอดขายและกำไรสุทธิเท่ากับ 8,071 และ 907 ล้านบาท ตามลำดับ
เพิ่มขึ้นจากปี 2546 ซึ่งมียอดขายและกำไรสุทธิเท่ากับ 5,479 และ 555 ล้านบาท ตามลำดับ
โดยปี 2545
ถือว่าราคาเหล็กในตลาดโลกถึงจุดต่ำสุดในรอบวงจรอันเนื่องมาจากความซบเซาของเศรษฐกิจโลก
และอุปทานล้นตลาด อย่างไรก็ตามตั้งแต่ปี 2545
เป็นต้นมาราคาขายเหล็กได้เริ่มปรับตัวเพิ่มสูงขึ้นตามภาวะเศรษฐกิจโลกและความต้องการที่เพิ่มขึ้น
โดยจากยอดขายทั้งหมดของบริษัทในปี 2546 จะประกอบ
ด้วยยอดขายเหล็กลวด เหล็กลวดอบอ่อน และสกรูเท่ากับ 70% 7% และ 23% ตามลำดับ ในปี
2547 ยอดขายทั้งหมดจะประกอบด้วยยอดขายเหล็กลวด เหล็กลวดอบอ่อน และสกรูเท่ากับ 70%
10% และ 19% ตามลำดับ
โดยยอดขายของบริษัทเพิ่มขึ้นเนื่องจากปริมาณความต้องการใช้เหล็กลวดในตลาดโลกเพิ่มขึ้นอย่างต่อเนื่อง
บริษัทจึงได้เพิ่มกำลังการผลิต ซึ่งทำให้ต้นทุนการผลิตของบริษัทลดลง
นอกจากนี้บริษัทยังเน้นการควบคุมต้นทุนขาย ส่งผลให้บริษัทมีอัตรากำไรสุทธิเพิ่มขึ้นจาก 10.49%
ในปี 2545 เป็น 11.28% ในปี 2547

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจซื้อหลักทรัพย์)